सौर ऊर्जा चलित पनघट योजना का उद्घाटन
मारवाड़जंक्शन विधायक केसाराम चौधरी ने कहा कि गांवों की पेयजल समस्या के निवारण के लिए राज्य केंद्र सरकार पूरी तरह से नई-नई योजनाएं लागू कर निस्तारण करने में लगी हुई है। वे समीपवर्ती गुड़ा भीमसिंह बिजोवा में सौर ऊर्जा चलित पनघट योजना के उदघाटन के अवसर पर बोल रहे थे। उन्होंने कहा कि गांव-ढाणी तक विकास की गंगा बहाई जा रही है। जहां तक आवागमन है,वहां तक हरसंभव विकास करवाया जा रहा है। इस अवसर पर रानी पंचायत समिति उपप्रधान किशोरसिंह पिलोवनी ने कहा कि पनघट योजना के लागू होने से काफी हद तक गांवों की पेयजल समस्या का निवारण होगा। जलदाय विभाग के सहायक अभियंता महेंद्र किराड़ ने भी पेयजल योजना की जानकारी देते हुए शीघ्र कार्य प्रारंभ करवाने का आश्वासन दिया। इस अवसर पर घनश्याम चौधरी,देवली पाबूजी उपसरपंच नेमाराम चौधरी, बिजोवा सरपंच रम्बा चैधरी, तेजाराम चौधरी आदि मौजूद थे।
hin_Deva hin_Deva